Diari Oficial de la Generalitat Valenciana


Sumari del DOGV 4374, del 08-11-2002 (2002/11039)

ORDE de 29 d'octubre de 2002, de la Conselleria d'Economia, Hisenda i Ocupació, per la qual s'amplia la dotació pressupostària establida en l'Orde de 26 d'abril de 2002, de la Conselleria d'Economia, Hisenda i Ocupació (DOGV núm. 4.239) per a la concessió, en l'exercici 2002, d'ajudes a entitats representatives de l'economia social, universitats i entitats sense ànim de lucre per a les actuacions de formació, difusió i foment, establides en el capítol I del títol III de l'Orde de 29 de desembre de 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4374

Data del DOGV
:   08-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11493


Data del document
:   29-10-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * societat sense fins de lucre
    * mutualitat social
    * ajuda a l'ocupació
    * economia social
    * universitat
    * cooperativa
    * ajuda pública

ORDE de 29 d'octubre de 2002, de la Conselleria d'Economia, Hisenda i Ocupació, per la qual s'amplia la dotació pressupostària establida en l'Orde de 26 d'abril de 2002, de la Conselleria d'Economia, Hisenda i Ocupació (DOGV núm. 4.239) per a la concessió, en l'exercici 2002, d'ajudes a entitats representatives de l'economia social, universitats i entitats sense ànim de lucre per a les actuacions de formació, difusió i foment, establides en el capítol I del títol III de l'Orde de 29 de desembre de 2000. [2002/11664]
  
Mitjançant Orde de la Conselleria d'Economia, Hisenda i Ocupació, de 26 d'abril de 2002, es determinà la línia de crèdit i l'import global màxim destinat a finançar, en l'exercici 2002, la concessió de subvencions de foment, formació i difusió de l'economia social amb un import global màxim de 340.000,00 euros.
  
Valorades pels òrgans corresponents les sol·licituds presentades a la convocatòria, es considera convenient ampliar la dotació inicialment destinada a la concessió de les ajudes en una quantitat addicional de 97.230,00 euros que es finançaran amb fons propis de la Generalitat Valenciana, no condicionats, de tal forma que la quantia global màxima destinada a l'atenció de les ajudes pels dits conceptes quede establida en 437.230,00 euros per al present exercici pressupostari.
  
Per això, i en virtut de les facultats que em conferix l'article 35 de la Llei 5/1983 del Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Article únic
  
S'incrementa en 97.230,00 euros, la quantitat destinada a les ajudes per a la realització d'activitats de foment, formació i difusió de l'economia social establides en el títol III capítol I de l'Orde de 29 de desembre de 2000, que es finançaran a càrrec del capítol 4, codi línia T5266000, de tal forma que la quantia global màxima destinada a la concessió de subvencions a què es referixen el títol i capítol mencionats de l'orde de referència, queda establida per al present exercici en 437.230,00 euros, dels quals 190.000,00 són fons finalistes del Ministeri de Treball i Afers Socials i 247.230,00 fons propis de la Generalitat Valenciana, no condicionats.
  
DISPOSICIÓ FINAL
  
La present orde entrarà en vigor el dia de la publicació en el Diari Oficial de la Generalitat Valenciana
  
València, 29 d'octubre de 2002
  
El conseller d'Economia, Hisenda i Ocupació